DEĊIŻJONI TAL-KUMMISSJONI
tas-6 Marzu 2007
li timmodifika l-Anness A għad-Deċiżjoni 2006/679/KE tat-28 ta' Marzu 2006 dwar l-ispeċifikazzjoni teknika għall-interoperabilità fir-rigward tas-subsistema ta' kontroll u ta' sinjalar tas-sistema ferrovjarja konvenzjonali trans-Ewropea u l-Anness A għad-Deċiżjoni 2006/860/KE tas-7 ta' Novembru 2006 dwar l-ispeċifikazzjoni teknika għall-interoperabilità fir-rigward tas-subsistema ta' kontroll u ta' sinjalar tas-sistema ferrovjarja trans-Ewropea ta' veloċità għolja
(notifikat bid-dokument numru C(2006) 675)
(Test b'rilevanza għaż-ŻEE)
(2007/153/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 96/48/KE tat-23 ta' Lulju 1996 fuq l-interoperabilità tas-sistema ferrovjarja trans-Ewropea ta' veloċità għolja (1), u partikolarment l-Artikolu 6(1) tagħha,
Wara li kkunsidrat id-Direttiva 2001/16/KE tal-Parlament Ewropew u tal-Kunsill tad-19 ta' Marzu 2001 fuq l-interoperabilità tas-sistema ferrovjarja konvenzjonali trans-Ewropea (2), u partikolarment l-Artikolu 6(1) tagħha,
Billi:
(1)
Id-Deċiżjoni tal-Kummissjoni 2006/679/KE (3) stabbiliet l-ewwel speċifikazzjoni teknika (“TSI”) għall-interoperabilità fir-rigward tas-subsistema ta' kontroll u ta' sinjalar tas-sistema ferrovjarja konvenzjonali trans-Ewropea.
(2)
Id-Deċiżjoni tal-Kummissjoni 2002/731/KE (4) stabbiliet l-ewwel speċifikazzjoni teknika (“TSI”) għall-interoperabilità fir-rigward tas-subsistema ta' kontroll u ta' sinjalar tas-sistema ferrovjarja trans-Ewropea ta' veloċità għolja; din kienet rrevokata u sostitwita bid-Deċiżjoni tal-Kummissjoni 2006/860/KE.
(3)
Il-progress tekniku jqajjem il-bżonn biex jiġu aġġornati sett obbligatorju ta' speċifikazzjonijiet stabbiliti fl-Anness A għad-Deċiżjonijiet 2006/679/KE u 2006/xxx/KE, b'mod partikolari bil-ħsieb li jitqies il-ftehim li ntlaħaq fi ħdan il-gruppi ta' ħidma ta' l-Aġenzija Ewropea tal-Ferroviji dwar il-verżjoni 2.3.0 ta' l-Ispeċifikazzjonijiet tar-Rekwiżiti tas-Sistema. Din il-verżjoni għandha tapplika kemm għas-sistemi ferrovjarji ta' veloċità għolja kif ukoll għal dawk konvenzjonali.
(4)
Skond l-Artikolu 6(2) tad-Direttiva 96/48/KE u l-Artikolu 6(2) tad-Direttiva 2001/16/KE, l-Aġenzija Ewropea tal-Ferroviji għandha tkun responsabbli għar-reviżjoni u l-aġġornament tat-TSIs u biex tagħmel kwalunkwe rakkomandazzjoni lill-Kumitat imsemmi fl-Artikolu 21 sabiex tqis l-iżviluppi fit-teknoloġija jew ir-rekwiżiti soċjali.
(5)
Skond l-Artikolu 12(b) tar-Regolament KE Nru 881/2004 (5) tal-Parlament Ewropew u tal-Kunsill, l-Aġenzija Ewropea tal-Ferroviji għandha tiżgura li t-TSIs jiġu adattati għall-progress tekniku u t-tendenzi tas-suq u għar-rekwiżiti soċjali u tipproponi lill-Kummissjoni l-emendi għat-TSIs li hi tqis neċessarji.
(6)
L-Aġenzija Ewropea tal-Ferroviji adottat fl-24.10.2006 Rakkomandazzjoni dwar il-lista ta' speċifikazzjonijiet obbligatorji stabbiliti fit-TSIs għas-sistemi ferrovjarji konvenzjonali u dawk ta' veloċità għolja.
(7)
Il-miżuri previsti f'din id-Direttiva huma skond l-opinjoni tal-Kumitat stabbilit bl-Artikolu 21 tad-Direttiva tal-Kunsill 96/48/KE,
ADOTTAT DIN ID-DEĊIŻJONI:
Artikolu 1
Il-lista ta' speċifikazzjonijiet obbligatorji stabbiliti fl-Anness A għat-TSI mehmuż mad-Deċiżjoni tal-Kummissjoni 2006/679/KE dwar is-subsistema ta' kontroll u ta' sinjalar tas-sistema ferrovjarja trans-Ewropea konvenzjonali, hija sostitwita minn lista ta' speċifikazzjonijiet obbligatorji mehmuża ma' din id-Deċiżjoni.
Artikolu 2
Il-lista ta' speċifikazzjonijiet obbligatorji stabbiliti fl-Anness A għat-TSI mehmuż mad-Deċiżjoni tal-Kummissjoni 2006/860/KE tas-7 ta' Novembru 2006 dwar is-subsistema ta' kontroll u ta' sinjalar tas-sistema ferrovjarja trans-Ewropea ta' veloċità għolja, hija sostitwita minn lista ta' speċifikazzjonijiet obbligatorji mehmuża ma' din id-Deċiżjoni.
Artikolu 3
Din id-Deċiżjoni għandha tapplika mid-data tan-notifika tagħha.
Artikolu 4
Din id-Deċiżjoni hija indirizzata lill-Istati Membri.
Magħmul fi Brussell, 6 ta' Marzu 2007.